
VENDIM
Nr. 643, datë 2.10.2019

PËR DISA NDRYSHIME NË VENDIMIN NR. 1056, DATË 23.12.2015, TË KËSHILLIT TË MINISTRAVE, “PËR MIRATIMIN E RREGULLIT TEKNIK ‘PËR SIGURINË E ASHENSORËVE NË PËRDORIM’”

Në mbështetje të nenit 100 të Kushtetutës dhe të nenit 16, të ligjit nr. 10489, datë 15.12.2011, “Për tregtimin dhe mbikëqyrjen e tregut të produkteve joushqimore”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në tekstin e rregullit teknik “Për sigurinë e ashensorëve në përdorim”, bashkëlidhur vendimit nr. 1056, datë 23.12.2015, të Këshillit të Ministrave, bëhen këto ndryshime:
a) Pikat 2.4, 2.5 e 11.1 ndryshohen si më poshtë vijon:
“2.4 “Ashensor ekzistues” është ashensori i instaluar dhe i vendosur në shërbim përpara datës 31 dhjetor 2019.
[bookmark: _GoBack]2.5 “Ashensor i ri” është ashensori i instaluar dhe i vendosur në shërbim, duke filluar që prej datës 1 janar 2020.
...
11.1 Programimi kohor për kryerjen e ekzaminimeve të plota për ashensorët ekzistues.
Ekzaminimi i plotë i ashensorëve ekzistues, të vendosur në shërbim deri më 31 dhjetor 2019, të kryhet jo më vonë se data 31 dhjetor 2020.”.
b) Kudo në përmbajtjen e vendimit, emërtimi “struktura përgjegjëse” zëvendësohet me “Inspektorati Shtetëror i Mbikëqyrjes së Tregut (ISHMT)”. 
2. Ngarkohet Ministria e Financave dhe Ekonomisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

